google/wiki40b huggingface dataset:
Πριν από τη βροχή

Πλοκή

Στην πρώτη ιστορία (Λέξεις) πρωταγωνιστεί, ο Κίριλ, ένας μουγκός μοναχός, που έχει δώσει όρκο σιωπής και ο οποίος στέκεται στο πλευρό της Ζαμίρα, μιας νεαρής Αλβανίδας, η οποία κατηγορείται για φόνο και την ψάχνει μια συμμορία. Ο Κίριλ για να τη βοηθήσει φεύγει από το μοναστήρι και μαζί διασχίζουν την επαρχία της ΠΓΔΜ. Αλλά το ειδύλλιο τους θα έχει τραγικό τέλος.
Η δεύτερη ιστορία (Πρόσωπα), τοποθετείται στο Λονδίνο. Σε αυτήν την ιστορία πρωταγωνιστεί η Άννα, μία μοντέρ, η οποία βρίσκεται ανάμεσα στην αγάπη που έχει στον σύζυγό της, αλλά και την έλξη που της προκαλεί ο Αλεξάναταρ, ένας φωτογράφος. Έτσι ζει πολλά τραγικά γεγονότα από εκεί κι έπειτα.
Η τρίτη ιστορία (Εικόνες), φέρνει μαζί τις δύο προηγούμενες. Επικεντρώνεται στον Αλεξάναταρ, ο οποίος επιστρέφει στην πΓΔΜ, για να νοικοκυρευτεί. Στην επιστροφή του μαθαίνει ότι έχει ξεσπάσει πόλεμος και ότι το χωριό, όπου μεγάλωσε, ανήκει πια στην Αλβανία και έτσι λογίζεται ως εχθρικό. Η Χάνα, μία Αλβανίδα, που ήταν ερωτευμένος με αυτή -και συνεχίζει να είναι-, του ζητά να προσέχει την κόρη της, τη Ζαμίρα. Και ενώ εκείνος πάει να βρει την κοπέλα η ταινία τελειώνει από εκεί που άρχισε.

Υποδοχή και Box Office

Η ταινία εισέπραξε στις ΗΠΑ $763,847, πόσον το οποίο είναι αρκετά υψηλότερο σε σχέση με άλλες ταινίες της πΓΔΜ, στις ΗΠΑ. Οι κριτικές που έλαβε είναι γενικά θετικές: Rotten Tomatoes βαθμολογείται με 91% "Fresh", βαθμολογία που προέκυψε από 34 κριτικές. Ο γνωστός Αμερικανός κριτικός κινηματογράφου Ρότζερ Ίμπερτ, είπε για την ταινία: «Εξαιρετική ταινία. Έργα σαν κι αυτό με κάνουν να συνεχίσω, μήνα με τον μήνα και ταινία με την ταινία».
Ηλεκτροαπιονισμός

Αρχή λειτουργίας

Η συσκευή ηλεκτροαπιονισμού είναι μια διάταξη ηλεκτρόλυσης αποτελούμενη από εναλλασσόμενα διαμερίσματα συγκέντρωσης και αραίωσης ιόντων τα οποία διαχωρίζονται μεταξύ τους με εναλλασσόμενες ανιοντοδιαπερατές (Α) και κατιοντοδιαπερατές (Κ) μεμβράνες. Στα διαμερίσματα αραίωσης τοποθετούνται οι ιοντοανταλλακτικές ρητίνες μικτής ή διαχωρισμένης κλίνης. Το προς καθαρισμό νερό διοχετεύεται κάθετα προς το εφαρμοζόμενο ηλεκτρικό πεδίο, όπου λόγω ιοντοανταλλαγής με τις ρητίνες συγκρατούνται όλα τα ιόντα. Το εξερχόμενο απιονισμένο νερό παρουσιάζει ηλεκτρική αγωγιμότητα < 10⁻⁶ S/m .
Εξ’ αιτίας του ηλεκτρικού πεδίου τα αρχικά συγκρατούμενα από τις ρητίνες κατιόντα και ανιόντα κινούνται προς τα ηλεκτρόδια της καθόδου και της ανόδου αντίστοιχα. Έτσι, διαπερνούν τις μεμβράνες αντιθέτου φορτίου δηλ. τις κατιοντοδιαπερατές και τις ανιοντοπερατές, αλλά όχι τις μεμβράνες ομοίου φορτίου δηλ. τις ανιοντοδιαπερατές και κατιοντοδιαπερατές αντίστοιχα. Με τον τρόπο αυτό επιτυγχάνεται αύξηση της συγκέντρωσης και εγκλωβισμός των ιόντων στα διαμερίσματα συγκέντρωσης. Επιπρόσθετα, με την επίδραση του ηλεκτρικού πεδίου λαμβάνει χώρα και διάσταση των μορίων του νερού στα ιόντα του Η⁺ και ΟΗ⁻ τα οποία εκτοπίζουν τα άλλα κατιόντα και ανιόντα από τις ρητίνες αντίστοιχα. Κατά συνέπεια, δημιουργείται μια συνεχούς λειτουργίας αυτοαναγέννηση των ιοντοανταλλακτικών ρητινών χωρίς χρήση χημικών.

Εφαρμογές

Ο συνεχής ηλεκτροαπιονισμός εφαρμόζεται κυρίως ως τελευταίο στάδιο επεξεργασίας για τη παραγωγή υπερκάθαρου απιονισμένου νερού στις βιομηχανίες φαρμάκων και ημιαγωγών. Χρησιμοποιείται επίσης για εξυγίανση υδατικών βιομηχανικών αποβλήτων από μονάδες επιμεταλλώσεων ή επεξεργασίας μετάλλων για απομάκρυνση των τοξικών ιόντων βαρέων μετάλλων με ταυτόχρονη ανακύκλωση και επαναχρησιμοποίηση του νερού.
Σάσα Σταμάτη

Βιογραφικό

Γεννήθηκε στις 2 Οκτωβρίου 1981 στην Αθήνα, και μεγάλωσε στη Μάνδρα Αττικής. Από μικρή ηλικία, ασχολήθηκε με το χορό, το πιάνο αλλά και το θέατρο, πηγαίνοντας σε θεατρικό εργαστήρι. Σπούδασε στη σχολή Μέσων Μαζικής Επικοινωνίας του ΑΝΤ1 και έπειτα, εγκαταστάθηκε για αρκετό καιρό στη Θεσσαλονίκη, όπου δούλεψε ως δημοσιογράφος - ρεπόρτερ στο Μακεδονία TV.
Επέστρεψε στην Αθήνα, εργάστηκε για μεγάλο χρονικό διάστημα ως δημόσιος υπάλληλος στη Νομαρχία Δυτικής Αττικής αλλά και ως αρθρογράφος στην εφημερίδα «Espresso». Το 2010, πέρασε από οντισιόν για την ολοκλήρωση του πάνελ της εκπομπής «Πρωινό mou», με βασικούς παρουσιαστές τον Γιώργο Λιάγκα και τη Φαίη Σκορδά και πήρε τη θέση. Έπειτα, ξεκίνησε να εργάζεται για την εφημερίδα «Παραπολιτικά», όπου και συνεχίζει, ενώ από το 2013 έως το 2016, ήταν  συμπαρουσιάστρια των Λιάγκα -Σκορδά στην εκπομπή του ΑΝΤ1, «Το Πρωινό». Από το 2016 έως το 2017 ήταν συμπαρουσιάστρια της Φαίη Σκορδά στην πρωινή εκπομπή του ΑΝΤ1, «Το Πρωινό». Τον Φεβρουάριο του 2018 ανέλαβε την παρουσίαση της δική της εκπομπής στον τηλεοπτικό σταθμό ΣΚΑΪ με τίτλο «Ooh la la!» που προβάλλεται κάθε Σαββατοκύριακο το μεσημέρι. Το περιεχόμενο της εκπομπής είναι lifestyle με συνεντεύξεις εντός και εκτός πλατό από την ίδια την παρουσιάστρια άλλα και τους συνεργάτες της δημοσιογράφους. Το Ιούνιο 2018 η εκπομπή ανανεώθηκε και για 2η σεζόν.
Poets and Madmen

Τραγούδια

1. Stay with Me Awhile (J.Oliva, Caffery, O'Neill) - 5:06

2. There in the Silence (J.Oliva, Caffery, O'Neill) - 4:57

3. Commissar (J.Oliva, Caffery, O'Neill) - 5:36

4. I Seek Power (J.Oliva, Caffery, O'Neill) - 6:03

5. Drive (J.Oliva, Caffery, O'Neill) - 3:17

6. Morphine Child (J.Oliva, Caffery, O'Neill) - 10:12

7. The Rumor (J.Oliva, Caffery, O'Neill) - 5:16

8. Man in the Mirror (J.Oliva, Caffery, O'Neill) - 5:56

9. Surrender (J.Oliva, O'Neill) - 6:40

10. Awaken (J.Oliva, Caffery, O'Neill) - 3:23

11. Back to a Reason (J.Oliva, O'Neill) - 6:10
Λεωνίδας Πετρόπουλος

Βιογραφία

Ήταν γιος του Παναγιώτη Πετρόπουλου. Ασχολήθηκε με το εμπόριο σταφίδας και απέκτησε μεγάλη περιουσία. Εκλέχτηκε δήμαρχος το 1895, κατέβηκε στις εκλογές ανεξάρτητος αφού δεν υποστηρίχτηκε από κανένα κόμμα κάτι που το είχε θέσει σαν όρο όταν του προτάθηκε να θέσει υποψηφιότητα, αντίπαλος του στις εκλογές ήταν ο Μ.Κ. Παναγιωτόπουλος . Στις 13 Ιανουαρίου 1898 καταδικάστηκε σε 40 μέρες φυλάκιση και χρηματικό πρόστιμο 2.000 δρχ για νόθευση σταφίδας. Έφυγε για την Αμερική, λόγω οικογενειακών προβλημάτων, όπου και απεβίωσε.
Ατλαντίς ΦΚ

Ιστορία

Η ομάδα ιδρύθηκε το 1995 από την εννοποίηση της Johanneksen Dynamo (ίδρυση 1980) και της FC Norssi (ίδρυση 1985). Το όνομα Ατλαντίς ΦΚ δημιουργήθηκε από τον Gösta Sundqvist, τραγουδιστή στο Leevi and the Leavings.
Η ομάδα ξεκίνησε να αγωνίζεται στο πρωτάθλημα Kakkonen το 1996 και το 1997 προβιβάστηκε στην Ykkönen. Το 1999 η ομάδα έπαιξε στα πλέι-οφ για την άνοδο στο Πρωτάθλημα ποδοσφαίρου Φινλανδίας αλλά έχασε από τη Βάασαν Παλοσέουρα. Την επόμενη χρονιά προβιβάστηκε στην ανώτατη κατηγορία της χώρας. Το 2001 τερμάτισε στην έβδομη θέση του πρωταθλήματος και κέρδισε το Κύπελλο Φινλανδίας.
Λόγω οικονομικών δυσκολιών η ομάδα χρεοκόπησε το 2002 και αντικαταστάθηκε από την ΑΚ Αλιάνσι. Η αναπληρωματική ομάδα Ατλαντίς Ακατέμια συνέχισε να αγωνίζεται στην τρίτη κατηγορία. Το 2003 άλλαξε το όνομα της σε Ατλαντίς ΦΚ και το 2004 η ομάδα προβιβάστηκε στην Ykkönen.
Κάρολος της Έσσης-Βάνφρητ

Βιογραφία

Γεννήθηκε στο κάστρο Ράινφελς και ήταν ο δευτερότοκος γιος του Ερνέστου λάντγκραβου της Έσσης-Ράινφελς και της Μαρίας-Ελεονώρας του Ζολμς-Λιχ. Ο πατέρας του κληρονόμησε από τον αδελφό του Φρειδερίκο το Έσβεγκε το 1655 και από τον αδελφό του Χέρμαν Δ΄ το Ρότενμπουργκ το 1658. Έτσι επανένωσε το 1/4 της Έσσης-Κάσσελ, που είχε δοθεί στα τρία αδέλφια από τον πατέρα τους.
Το 1693 απεβίωσε ο Ερνέστος και ο πρωτότοκος γιος του Γουλιέλμος έλαβε το Ρότενμπουργκ & Ράινφελς και ο Κάρολος το Έσβιγκε. Το κάστρο του Έσβιγκε είχε δεσμευθεί από το 1667 στο Μπράουνσβαϊκ-Μπέβερν, έτσι ο Κάρολος εγκαταστάθηκε στο κάστρο Βάνφρητ.
Απεβίωσε το 1711 σε ηλικία 62 ετών και τον διαδέχθηκαν οι γιοί του: πρώτα ο Γουλιέλμος και έπειτα ο Χριστιανός. Και οι δύο ήταν άτεκνοι.
762 Πούλκοβα

Δορυφόρος

Στις 22 Φεβρουαρίου 2000 οι αστρονόμοι του Γαλλοκαναδικού τηλεσκοπίου, που βρίσκεται στη Χαβάη (όρος Μάουνα Κέα), ανακάλυψαν ένα μικρό δορυφόρο, περίπου 15 χιλιομέτρων σε διάμετρο, που το μέγεθός του είναι το 1/10 της 762 Πούλκοβα, περιστρέφεται γύρω από αυτήν σε απόσταση 800 χιλιομέτρων και το φαινόμενο μέγεθός του είναι 4 φορές μικρότερο από αυτής. Ήταν ένα από τα πρώτα φεγγάρια αστεροειδή που ανακαλύφθηκαν.

Πυκνότητα

Το 2000 ο Merlin εκτίμησε πως η Πούλκοβα έχει πυκνότητα 1,8 gr/cm³, πράγμα που σημαίνει πως είναι πιο πυκνή από τα δυαδικά συστήματα των αστεροειδών 45 Ευγενία και 90 Αντιόπη. Ωστόσο, οι εκτιμήσεις του Marchis το 2008 προτείνουν μια πυκνότητα μόνο 0,90 gr/cm³, γεγονός που υποδηλώνει πως μπορεί να είναι δημιουργημένη από ένα σωρό ασύνδετων υλικών, δηλαδή δεν είναι ένα μονολιθικό αντικείμενο.
Αντόν Αρένσκι

Βιογραφικά στοιχεία

Ο Αρένσκι γεννήθηκε σε εύπορη οικογένεια που αγαπούσε τη μουσική, στο Νόβγκοροντ της Ρωσίας. Ήταν μουσικά προικισμένος και είχε συνθέσει πολλά τραγούδια και κομμάτια πιάνου, μέχρι την ηλικία των εννέα ετών. Με τη μητέρα και τον πατέρα του, μετακόμισαν στην Αγία Πετρούπολη το 1879, όπου σπούδασε σύνθεση στο Ωδείο της Αγίας Πετρούπολης με τον περίφημο Νικολάι Ρίμσκι-Κόρσακοφ. Αφού αποφοίτησε, το 1882, διορίστηκε καθηγητής στο Ωδείο της Μόσχας όπου, έως το 1885, ανέπτυξε και τη δραστηριότητα του διευθυντή ορχήστρας.  Μεταξύ των μαθητών του υπήρχαν οι μετέπειτα διάσημοι συνθέτες Σκριάμπιν και Ραχμάνινοφ, καθώς και ο, λιγότερο γνωστός, Α. Γκρετσανίνοφ. Το 1895, ο Αρένσκι επέστρεψε στην Αγία Πετρούπολη ως διευθυντής του Αυτοκρατορικού Παρεκκλησίου,  μια θέση για την οποία τον είχε συστήσει ο Μίλι Μπαλάκιρεφ. Αποχώρησε από το πόστο αυτό το 1901, ζώντας με άνετη σύνταξη και περνώντας τον υπόλοιπο χρόνο του ως πιανίστας, διευθυντής ορχήστρας και συνθέτης. Πέθανε από φυματίωση σε σανατόριο, στο Περκγιέρβι (Perkjärvi) της Φινλανδίας σε ηλικία, μόλις 44 ετών. Παρόλο που, λίγα είναι γνωστά για την ιδιωτική ζωή του, ο Ρίμσκι-Κόρσακοφ ισχυρίζεται ότι το ποτό και ο τζόγος υπονόμευσαν την υγεία του.
Γατοτροφή

Ιστορία

Η ιδέα της παρασκευής εξειδικευμένου φαγητού για γάτες ήρθε αργότερα από ότι για τα σκυλιά. Αυτό οφείλεται πιθανώς στην ιδέα ότι οι γάτες θα μπορούσαν εύκολα να ταϊστούν. Το 1837, ένας γάλλος συγγραφέας Mauny de Mornay επικρίνει αυτή την ιδέα. Το 1844 ένας άλλος Γάλλος συγγραφέας διεδοσε αυτήν την ιδέα.
Ο Spratt, ο οποίος ξεκίνησε κάνοντας μπισκότα σκυλιών, φαίνεται να ήταν και ο πρώτος εμπορικός παραγωγός τροφών για γάτες. Κατά τη διάρκεια του 19ου αιώνα και των αρχών του 20ου αιώνα, το κρέας για γάτες και σκύλους στο Λονδίνο, συχνά κρέας αλόγου, πωλείται από πλανόδιους εμπόρους, γνωστούς ως Cats 'Meat Men.

Είδη γατοτροφών

Τα περισσότερα είδη γατοτροφών που αγοράζονται από το κατάστημα έρχονται είτε σε ξηρή μορφή, επίσης γνωστή στις ΗΠΑ ως κροτίδες ή σε υγρή κονσέρβα. Μερικοί κατασκευαστές πωλούν κατεψυγμένες πρώτες δίαιτες και προϊόντα προμίγματος για να καλύψουν τους ιδιοκτήτες που τρώνε ωμά.

Ξηρά τροφή

Η ξηρή τροφή (8-10% υγρασία) γίνεται γενικά με μαγειρική εξώθησης υπό υψηλή θερμότητα και πίεση. Στη συνέχεια, το λίπος μπορεί να ψεκαστεί στα τρόφιμα για να αυξηθεί η γευστικότητά του και μπορούν να προστεθούν άλλα δευτερεύοντα συστατικά, όπως οι θερμότητα, που θα καταστρέφονται κατά τη διεργασία εξώθησης. Τα ξηρά τρόφιμα συσκευάζονται συνήθως σε χαρτοσακούλες πολλαπλών τοίχων, μερικές φορές με πλαστική μεμβράνη. Παρόμοια στυλ σακουλάκια με ελασματοποιημένα φύλλα ή συνεξωθήσεις χρησιμοποιούνται επίσης.

Υγρό φαγητό

Στις Ηνωμένες Πολιτείες, τα κονσερβοποιημένα τρόφιμα (υγρασία 75-78%) διατίθενται γενικά σε δοχεία αλουμινίου ή χάλυβα σε μεγέθη 85 g, 156 g και 369 g. Επίσης πωλείται σε μορφή θήκης από φύλλο αλουμινίου.

Χορτοφαγία

Παρόλο που οι γάτες υποχρεώνονται τα σαρκοφάγία, υπάρχουν χορτοφαγικές και γατοτροφές. Η χορτοφαγική τροφή για γάτες πρέπει να ενισχυθεί με θρεπτικά συστατικά όπως η ταυρίνη και το αραχιδονικό οξύ. Ορισμένες μάρκες χορτοφαγικών τροφίμων για γάτες στις Η.Π.Α. χαρακτηρίζονται από τους κατασκευαστές τους ως ανταποκρινόμενοι στο προφίλ διατροφής Nutrient Cat Food του AAFCO.
Άκραι (Αιτωλία)

Οι Άκραι (απόδοση: Άκρες, αρχαία ελληνικά: Ἄκραι) ήταν πόλη της αρχαίας Αιτωλίας, στο δρόμο από τη Μετάπα προς την Κονόπη. Ο Στέφανος ο Βυζάντιος, την αποκαλεί εσφαλμένα ακαρνανική πόλη.
Η θέση της αρχαίας πόλης βρίσκεται στην ακρόπολη της σύγχρονης πόλης Παππαδάτες.
Αγαλματοφιλία

Η Αγαλματοφιλία είναι μία παραφιλία, η οποία συσχετίζεται με την σεξουαλική διέγερση που νιώθει το άτομο για αγάλματα, μανεκέν, κούκλες ή και άλλα παρεμφερή αντικείμενα. Η έλξη που νιώθει το άτομο μπορεί να το οδηγήσει σε επιθυμία να έχει σεξουαλική επαφή με κάποια από αυτά τα αντικείμενα. Η αγαλμοτοφιλία έγινε αντικείμενο κλινικής μελέτης από κείμενο του Ρίχαρντ φον Κραφτ-Έμπινγκ, Psychopathia Sexualis,  στο οποίο περιγράφεται η έλξη ενός κηπουρού για ένα άγαλμα της Αφροδίτης της Μήλου, με το οποίο προσπάθησε να έχει και σεξουαλική επαφή. Η αγαλματοφιλία υπάρχει και στη μυθολογία, όπου ο Πυγμαλίων, ερωτεύεται ένα άγαλμα, το οποίο ο ίδιος δημιούργησε.
Ηλεκτρομαγνητικός Παλμός

Ηλεκτρομαγνητικός παλμός (αγγλ. electromagnetic pulse ή EMP, γερμ. electromagnetischer Impuls) ονομάζεται ο παλμός ηλεκτρομαγνητικής ακτινοβολίας που μπορεί να προκληθεί από μια θερμοπυρηνική έκρηξη, οπότε ονομάζεται NEMP (nuclear electromagnetic pulse) ή ισχυρή ηλεκτρική εκκένωση (κεραυνό). Ο παλμός αυτός θεωρείται ακίνδυνος για τους ζώντες οργανισμούς, μπορεί όμως να προκαλέσει σημαντική ζημιά, ως και ολοσχερή καταστροφή, σε ηλεκτρονικό εξοπλισμό και συσκευές ή σε ηλεκτρονικά τηλεπικοινωνιακά συστήματα.
Σύγχρονα όπλα μπορούν να παράγουν τέτοιους παλμούς με τη χρήση ή όχι πυρηνικής έκρηξης, με σκοπό την εξουδετέρωση των τηλεπικοινωνιών του αντιπάλου.
Άνα Μαρία Σούα

Έργα της

Μετά τα πρώτα της ποιήματα, συγκεντρωμένα στη συλλογή El sol y yo (1967), έχει εκδώσει περισσότερα από σαράντα βιβλία με πεζογραφήματα.

Μυθιστορήματα

Το 1980 της απονεμήθηκε το βραβείο των εκδόσεων Losada για το μυθιστόρημά της Soy paciente. Άλλα μυθιστορήματά της είναι τα Los amores de Laurita («Οι έρωτες της μικρής Λάουρας»), το οποίο έχει μεταφερθεί στον κινηματογράφο, El libro de los recuerdos (υποτροφία Γκουγκενχάιμ) και La muerte como efecto secundario (βραβείο Club de los XIII και βραβείο Ciudad de Buenos Aires).

Βραβεύσεις

Έχει κερδίσει εθνικά και διεθνή βραβεία για τα βιβλία της για παιδιά και νέους. Διηγήματά της συμπεριλαμβάνονται σε ανθολογίες διαφόρων χωρών. Τα βιβλία της έχουν μεταφραστεί σε δέκα γλώσσες, στη Βραζιλία, την Ισπανία, την Ιταλία, τη Γερμανία, τις ΗΠΑ κτλ.
Possessed (τηλεοπτική σειρά)

Σύνοψη σεναρίου

Ο ντετέκτιβ Kang Pil-sung και το μέντιουμ Hong Seo-jung συνεργάζονται για να απαλλαχτούν από το πνεύμα ενός δολοφόνου, ο οποίος είχε εκτελεστεί πριν 20 χρόνια.
3204 Λίντγκρεν

Φυσικά χαρακτηριστικά

Τα κυρίως φυσικά χαρακτηριστικά του Λίντγκρεν είναι άγνωστα. Ο αστεροειδής περιστρέφεται γύρω από τον εαυτό του μία φορά κάθε 4 ως 7 ώρες περίπου.
Πλατεία Ελευθερίας (Λευκωσία)

Η Πλατεία Ελευθερίας (τουρκικά: Eleftheria Meydanı, Özgürlük Meydanı), είναι η κεντρική πλατεία στο κέντρο της Λευκωσίας στην Κύπρο. Αποτελεί το σημείο τομής των οδών Λήδρας και Ονασαγόρου με τις λεωφόρους Στασινού, Ομήρου, Κωστάκη Παντελίδη, Κωνσταντίνου Παλαιολόγου και Ευαγόρου. Πριν από το 1974, το κέντρο της πόλης ήταν η Πλατεία Φανερωμένης.

Επισκόπηση

Στο παρελθόν η πλατεία ονομαζόταν πλατεία Μεταξά, ως αναφορά στον έλληνα στρατιωτικό Ιωάννη Μεταξά. Μετονομάστηκε το 1974, μετά από διαγωνισμό.
Η πλατεία βρίσκεται στο κέντρο της πόλης, κάτω από τα Ενετικά τείχη της μεσαιωνικής πόλης. Εκεί βρίσκεται και το δημαρχείο Λευκωσίας.
Στην πλατεία λαμβάνουν χώρα πολλές δραστηριότητες. Εκεί γίνονται διαφημιστικές προσφορές, πολιτικές συγκεντρώσεις και συναντήσεις όπως η πρώτη συνεδρίαση του Occupy Buffer Zone, στις 15 Οκτωβρίου 2011. Επίσης γίνονται αθλητικές εκδηλώσεις. Γιορτές όπως η ένταξη της Κύπρου στην Ευρωπαϊκή Ένωση εορτάστηκαν κυρίως γύρω από την πλατεία. Σήμερα, η πλατεία δεν είναι πεζοδρομημένη. Ωστόσο, όταν γίνονται εκδηλώσεις μεγάλου βεληνεκούς, η κυκλοφορία ανακατευθύνεται. 
Η πλατεία Ελευθερίας δεν ήταν μέρος της αρχικής κατασκευής των Ενετικών τειχών.

Έργα επέκτασης

Το 2005, ανακοινώθηκε αρχιτεκτονικός διαγωνισμός για τον επανασχεδιασμό της πλατείας. Νικητές ήταν μια ομάδα με επικεφαλής τη Ζάχα Χαντίντ. Τα προτεινόμενα σχέδια επικρίθηκαν έντονα από κάποιους τοπικούς σχεδιαστές. Το 2009, οι αρχικές ανασκαφές αποκάλυψαν αρχαιολογικά ευρήματα που επέφεραν τροποποιήσεις στο αρχικό σχέδιο. Τον Φεβρουάριο του 2012, ξεκίνησαν τα έργα ανάπλασης.
Άλαν Τόμιντι

Καριέρα

Ο Τόμιντι φοίτησε στο κολέγιο του Μάριστ στο Πουκίπσι της Νέας Υόρκης, όπου με τους Red Foxes έπαιξε σε 113 αγώνες για το NCAA από το 1992 ως το 1996, με μέσους όρους 13,3 πόντων και 7,4 ριμπάουντ.
Πρώτος επαγγελματικός σύλλογος στον οποίο αγωνίστηκε ήταν ο Άρης Θεσσαλονίκης, με τον οποίο έπαιξε στο κύπελλο Κόρατς, πριν μεταγραφεί στα μέσα της σεζόν 1996-97 στην ιταλική Σιένα, με την οποία αγωνίστηκε σε δώδεκα παιχνίδια πρωταθλήματος με μέσο όρο 4,3 πόντων και 2,2 ριμπάουντ.
Συνέχισε το 1997-98 στην βελγική Οστάνδη, με την οποία έφθασε ως την φάση των 16 του κυπέλλου Σαπόρτα, όπου αποκλείστηκε από την Στεφανέλ Μιλάνου.
Το καλοκαίρι του 1998, υπέγραψε στην Μπάσκετ Ρίμινι από την Ιταλία, με την οποία αγωνίστηκε σε 54 αγώνες του ιταλικού πρωταθλήματος στις δύο σεζόν που παρέμεινε στην ομάδα, όπως και στο κύπελλο Κόρατς.
Την διετία από το 2000 ως το 2002, φόρεσε την φανέλα της Μπένετον Τρεβίζο, κατακτώντας το ιταλικό σούπερ καπ, όταν κέρδισε την Σκαβολίνι Πέζαρο με 88-71. Ακολούθησε η θητεία του στην Ρέτζιο Καλάμπρια το 2002-03, πριν ολοκληρώσει την επαγγελματική του καριέρα στην Ροζέτο Σαρκς για την Α2 Ιταλίας, σε ηλικία 29 ετών.
Παράλληλα με την καριέρα του σε επίπεδο συλλόγων, αγωνίστηκε με την εθνική ομάδα της Ιρλανδίας από το 1995 ως το 1997.
Αθανάσιος Περρωτής

Βιογραφία

Γεννήθηκε στην Καλαμάτα to 1880 και ήταν γιός του Αριστομένη Γεωργίου Περρωτή, Δημάρχου Εμπλακίων και εγγονός του επαναστάτη και επιφανούς πολιτικού του 19ου αιώνα Γεωργίου Περρωτή. Σπούδασε Νομικά στο Πανεπιστήμιο των Αθηνών. 
Για πώτη φορά εξελέγη Βουλευτής Μεσσηνίας στην Β Αναθεωρητική Βουλή του 1910 ενώ επανεξελέγη στις εκλογές του 1912 και 1915. Στις εκλογές του 1946 εξελέγη βουλευτής Μεσσηνίας Ηνωμένη Παράταξη Εθνικοφρόνων (Κ.Ε.Φ.). Ανέλαβε υπουργός Ταχυδρομείων, Τηλεγράφων και Τηλεφώνων στην κυβέρνηση Τσαλδάρη από τις 18 Απριλίου ως τις 2 Οκτωβρίου 1946 και στην επόμενη κυβέρνηση του ιδίου από τις 2 Οκτωβρίου 1946 ως τις 24 Ιανουαρίου 1947.
Γιος του ήταν ο επίσης υπουργός, Αριστομένης Περρωτής (1934 - 2011). Εκτός από τον Αριστομένη, o Νάσος Περρωτής είχε άλλον έναν γιο, τον Δημήτρη Περρωτή, και 2 κόρες, την Αντιγόνη Περρωτή και τη Ισμήνη Περρωτή. Σύζυγός του ήταν η Μαρία Μαλλιοπούλου, η οποία απεβίωσε πρόωρα το 1940.
Ο Νάσος Περρωτής απεβίωσε το 1970.
Κριστίν (ταινία, 1983)

Περίληψη

Η ταινία διαδραματίζεται το έτος 1978, όταν ο σπασίκλας έφηβος, Άρνολντ Κάννινγκαμ (Κιθ Γκόρντον) αγοράζει μια ερειπωμένη Plymouth Fury με το όνομα "Κριστίν". Γοητευμένος από το κλασσικό όχημα αρχίζει να το επισκευάζει ώσπου το κάνει σαν καινούργιο. Όμως το αυτοκίνητο είναι «ζωντανό» και θα σκοτώσει οποιονδήποτε θεωρεί απειλή για αυτήν και τον ιδιοκτήτη της.

Πρώτα στάδια και σενάριο

Ο παραγωγός, Ρίτσαρντ Κόμπριτζ ήταν επίσης παραγωγός στη μίνι σειρά Salem's Lot που βασίζεται σε μυθιστόρημα του Στήβεν Κινγκ. Μέσω της παραγωγής της σειράς, ο Κόμπριτζ γνωρίστηκε με τον Κινγκ, ο οποίος του έδωσε χειρόγραφα δυο μυθιστορημάτων του, Κούτζο και Κριστίν. Ο Κόμπριτζ αγόρασε τα δικαιώματα για το Κριστίν αφού τον έλκυσε η "γιορτή εμμονής της Αμερικής με το αυτοκίνητο."

Κάστινγκ

Αρχικά η Μπρουκ Σίλντς ήτανε να παίξει την Λι, λόγω της δημοσιότητάς της μετά την κυκλοφορία της ταινίας Η Γαλάζια Λίμνη. Ο Σκοτ Μπάιο προοριζόταν επίσης για να παίξει τον Άρνολντ. Οι κινηματογραφιστές αρνήθηκαν την πρόταση να βάλουν νέους και σχετικά άγνωστους ηθοποιούς στην ταινία. Ο Κέβιν Μπέικον θα έπαιζε το ρόλο του Άρνολντ, αλλά προτίμησε να παίξει στο Footloose του 1984. Ο Κάρπεντερ τελικά έβαλε στο ρόλο του Άρνολντ τον Κιθ Γκόρντον μετά από μια οντισιόν στη Νέα Υόρκη. Ο Γκόρντον είχε αρκετή εμπειρία στις ταινίες, αφού δούλευε σε θέατρο. Ο Τζον Στόκγουελ μπήκε στην ταινία μετά από μια οντισιόν στο Λος Άντζελες.
Η δεκαεννιά ετών τότε Αλεξάνδρα Πωλ μπήκε στην ταινία μετά από μια οντισιόν στη Νέα Υόρκη. Σύμφωνα με τον Κάρπεντερ, η Πωλ ήταν μια ανεκπαίδευτη νεαρή ηθοποιός εκείνη την εποχή αλλά ήταν ότι πρέπει για να παίξει το ρόλο της Λι. Η ίδια η Πωλ είπε ότι δεν διάβασε ποτέ κανένα από τα βιβλία του Στήβεν Κινγκ αλλά δεν είχε δει επίσης ποτέ ταινία του Τζον Κάρπεντερ.

Γυρίσματα

Το Κριστίν γυρίστηκε σε μεγαλύτερο βαθμό στο Λος Άντζελες, Καλιφόρνια ενώ το γκαράζ του Νταρνέλ βρισκόταν στη Σάντα Κλάριτα. Τα γυρίσματα ξεκίνησαν τον Απρίλιο του 1983, λίγες μέρες μετά την κυκλοφορία του μυθιστορήματος του Κινγκ. Οι δύσκολες σκηνές της ταινίας ολοκληρώθηκαν από τον κασκαντέρ Τέρι Λέοναρντ, ο οποίος ήταν πίσω από το τιμόνι στις σκηνές που το αυτοκίνητο έτρεχε με υψηλή ταχύτητα η στη σκηνή που το αυτοκίνητο διασχίζει τον αυτοκινητόδρομο καλυμμένο στις φλόγες.

Υποδοχή

Η ταινία έλαβε θετικές με μικτές κριτικές από το κοινό και πλέον θεωρείται cult ταινία και κλασσική. Στο IMDb κρατάει μια βαθμολογία των 6,6/10. Στο Rotten Tomatoes έχει μια βαθμολογία των 67% βασισμένη σε 24 κριτικές.

Κυκλοφορία

Η ταινία κυκλοφόρησε σε βιντεοκασέτα από την Columbia Pictures και αργότερα σε ειδική έκδοση DVD το 2004. Στις 12 Μαρτίου 2013 η Twillight Time Video κυκλοφόρησε την ταινία σε Blu-ray για πρώτη φορά σε περιορισμένη έκδοση με περίπου 3.000 αριθμημένα αντίτυπα. Στις 29 Σεπτεμβρίου 2015 η Sony Pictures κυκλοφόρησε ξανά την ταινία σε Blu-ray.
Ηλίας Κατριβάνος

Βιογραφία

Γεννήθηκε στο Λεοντάρι Αρκαδίας. Σπούδασε Νομικά στο Πανεπιστήμιο Αθηνών
Εξελέγη για πρώτη φορά βουλευτής Αρκαδίας με την Ένωση Κέντρου στις εκλογές του 1964.
Έλαβε μέρος στις εκλογές του 1974 με την Ένωση Κέντρου-Νέες Δυνάμεις αλλά δεν εξελέγη βουλευτής, καθώς έλαβε 2.356 ψήφους.
Με το ΠΑΣΟΚ εξελέγη βουλευτής τρεις συνεχείς φορές, στις εκλογές του 1977, του 1981 και του 1985.
Στην πρώτη κυβέρνηση του Ανδρέα Παπανδρέου χρημάτισε υφυπουργός Εσωτερικών 
από τις 17 Ιανουαρίου 1984 ως τις 21 Σεπτεμβρίου του ίδιου έτους.
Πέθανε τον Μάιο του 1993.
Μιτσικέλι

Το Μιτσικέλι είναι βουνό της Ηπείρου με υψόμετρο 1.810 μέτρα. Το όνομα είναι σλάβικο και σημαίνει «φωλιά αρκούδας». Βρίσκεται στο Νομό Ιωαννίνων, στα βορειανατολικά της πόλης των Ιωαννίνων. Το Μιτσικέλι περικλείεται στα βόρεια από την Τύμφη, στα ανατολικά από τον Λάκμο, ενώ στα δυτικά καταλήγει στο οροπέδιο των Ιωαννίνων. Στους πρόποδές του βρίσκεται η λίμνη των Ιωαννίνων και το σπήλαιο του Περάματος. Πίσω από το Μιτσικέλι βρίσκονται τα Ζαγοροχώρια. Το βουνό συμπεριλαμβάνεται στο Εθνικό Πάρκο Βόρειας Πίνδου. Είναι ενταγμένο επίσης στο δίκτυο Φύση 2000 με τον κωδικό GR2130008

Σύγχρονη εποχή

Στο βουνό αυτό βρίσκονται οι περισσότερες κεραίες αναμετάδοσης τηλεοπτικών και ραδιοφωνικών σταθμών και εταιρειών παροχής κινητής τηλεφωνίας που εξυπηρετούν το ευρύτερο πολεοδομικό συγκρότημα της πόλης των Ιωαννίνων.
NOVA Κύπρου

Διαφωνίες με την LTV

Τον Ιούλιο και τον Αύγουστο του 2006 αντίστοιχα, οι εταιρίες LTV και Alfa TV απομακρύνθηκαν από την NOVA Κύπρου, λόγω διαφωνίας με την εταιρεία Multichoice CY. Η NOVA Κύπρου, στη συνέχεια υπέγραψε συμφωνία με την αντίπαλο πάροχο, Athina Sat. Το 2008, οι δύο πλευρές επανέλαβαν τις διαπραγματεύσεις και κατάφεραν να καταλήξουν σε συμφωνία. Από τις 3 Μαρτίου 2008, τόσο η LTV και η Alfa TV ήταν και πάλι διαθέσιμα μέσω της NOVA Κύπρου.

Ιδιοκτησία

Η υπηρεσία παλαιότερα ανήκε στην MultiChoice (Cyprus) Public Company Limited η οποία συστάθηκε στις 15 Νοεμβρίου 1993 και τέθηκε σε διάλυση στις 29 Δεκεμβρίου 2014. Στις 30 Ιουνίου 2004 συστάθηκε η θυγατρική της Forthnet Media Holdings Α.Ε. η οποία ανέλαβε εκ νέου την υπηρεσία από το 2011.
Σολοσόλο

Γεωγραφία

Η Σολοσόλο βρίσκεται ανατολικά των Σαμόα και του Ουπόλου και βόρεια της Άτουα. Βρίσκεται στην οδό Μέιν Ιστ Κόουστ Ρόουντ. Βρίσκεται βόρεια της Σαλελέσι.